**Tájékoztató és tudnivalók**

**Tisztelt Szülők! Kedves Tanulók!**

Ezúton tájékoztatjuk Önöket a leendő 9. osztályos tanulók beiratkozásáról:

**Ideje**: 2022. jún. 23 (csütörtök) 14:00-16:00 óráig  
**Helye**: SE Bókay János TC SZKI  
**Iskola címe**: 1086 Budapest Csobánc utca 1.  
Megközelíthetőségünk: [ide kattintva találja](https://semmelweis.hu/bokay/kapcsolat/)

**Szülői értekezletet** 2022. június 23-án 17.00 órától tartunk.

Amennyiben ezen a napon nem tudnak megjelenni, **pótbeiratkozási lehetőséget** **biztosítunk** június 29-én 8-12 óráig, illetve 07.01-08.15 között minden szerdán 8-12-ig.

A két tanítási nyelvű osztályba felvett **tanulók nyelvi szintfelmérése** ezen a napon folyamatosan, **14.00-16.00 óra között** történik. A felmérés célja annak megállapítása, hogy a tanuló melyik nyelvi – kezdő vagy haladó – csoportba soroljuk be. Aki teljesen kezdő, annak nem szükséges a felmérést megírnia, a beiratkozáskor ezt kérjük, jelezze.

**A beiratkozáshoz szükséges dokumentumok:**

* Személyigazolvány, lakcím kártya, TAJ és adókártya
* Általános iskolai bizonyítvány,
* a mellékelt kitöltött  **Tanulói adatlap**
* Amennyiben a tanuló sajátos nevelési igényű, vagy tanulási nehézséggel küzd, tantárgyi felmentése van, az erről szóló szakértői véleményt hozzák magukkal.
* Külföldi állampolgár esetén, a Magyarországon való tartózkodást igazoló okmányt (tartózkodási engedély esetén a szülő kereső tevékenységének igazolása).
* Diákigazolványhoz: a lakóhely szerinti okmányirodában készült igazolólap
* Kitöltött aláírt **nyilatkozat** a diákokról készült a digitális fénykép és digitális felvétel készítéséről.
* ***Kérjük, hogy a  beiratkozás alaklámával, a kiskorú tanuló a szülővel érkezzen!***

**Tájékoztatom, hogy a képzésbe való bekapcsolódáshoz a tanulónak egészségügyi alkalmassági vizsgálaton kell részt vennie.**

A rendkívüli felvételi eljárás keretében jelentkezők egészségügyi alkalmassági vizsgálataszeptember első napjaiban lesz, amelynek időpontjáról a későbbiekben tájékoztatjuk Önöket.

**A vizsgálathoz szükséges dokumentumok**:

* A kitöltött egészségügyi lap, a rendkívüli felvételi eljárás keretében felvett tanulók az osztályfőnöktől kapnak nyomtatványt az első tanítási napon
* Amennyiben a tanuló testnevelés órára felmentést vagy könnyítést kér, az erre vonatkozó 3 hónapnál nem régebbi szakorvosi javaslat.
* Krónikus betegség esetén kórházi zárójelentés vagy kezelőlap másolata.
* Kisgyermekkori oltási könyv
* Az általános iskolában az iskolaorvos által vezetett egészségügyi karton.

Ha a felvétellel, beiratkozással bármilyen kérdése merülne fel, kérjük, írjon a [titkarsag.bokay@semmelweis-univ.hu](mailto:titkarsag.bokay@semmelweis-univ.hu) e-mailre.